pythainlp/thai-wiki-dataset-v4 huggingface dataset:
ตำบลท่ากระดาน (อำเภอศรีสวัสดิ์)

ท่ากระดาน เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี เป็นที่ตั้งของสถานีตำรวจภูธรศรีสวัสดิ์ ไปรษณีย์อำเภอศรีสวัสดิ์ และโรงพยาบาลท่ากระดาน
ที่ตั้งและอาณาเขต.
ตำบลท่ากระดานมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ท่ากระดาน หรือเมืองท่ากระดาน มีประวัติการตั้งเป็นบ้านเมืองนานกว่า 200 ปี ในสมัยรัตนโกสินทร์ตอนต้น เมืองท่ากระดานเป็น 1 ใน 8 เมืองหน้าด่านขึ้นตรงต่อเมืองกาญจนบุรี ที่ตั้งขึ้นเพื่อประโยชน์ทางยุทธศาสตร์ในการทำสงครามกับกองทัพพม่า ครั้งเมื่อ พ.ศ. 2438 ทางราชการได้จัดการปกครองใหม่โดยที่เมืองท่ากระดานมีประชากรน้อยจึงได้ยุบเป็นหมู่บ้านขึ้นอยู่กับกิ่งอำเภอศรีสวัสดิ์ และเหลือเพียงตำบลท่ากระดาน อำเภอศรีสวัสดิ์ ในลำดับต่อมาในปี พ.ศ. 2519 ทางราชการได้ก่อสร้างเขื่อนศรีนครินทร์ (เขื่อนบ้านเจ้าเณร) และต้องใช้พื้นที่บางส่วนที่จะใช้เป็นอ่างเก็บน้ำซึ่งบริเวณตำบลท่ากระดานก็อยู่ในพื้นที่ที่จะใช้เป็นอ่างเก็บน้ำทางราชการจึงได้อพยพราษฎร์มาอยู่ในบริเวณพื้นที่ที่ตั้งในปัจจุบัน
ท่ากระดานเป็นที่ตั้งของสุขาภิบาลเอราวัณ เมื่อมีการสร้างเขื่อนศรีนครินทร์ทำให้เป็นพื้นที่น้ำท่วม ประชาชนย้ายออกและไม่มีประชาชนอยู่ในเขตสุขาภิบาลศรีสวัสดิ์เลย จึงยุบสุขาภิบาลศรีสวัสดิ์ลงในปี พ.ศ. 2522 พร้อมกับจัดตั้งสุขาภิบาลเอราวัณขึ้นแทน ในท้องที่บ้านแก่งแคบ ของตำบลท่ากระดาน ที่มีประชาชนได้รับผลกระทบจากน้ำท่วมในการสร้างเขื่อนศรีนครินทร์บางส่วนได้ย้ายไปตั้งถิ่นฐาน
ในปี พ.ศ. 2534 ได้แยกพื้นที่หมู่ 6 บ้านปลายดินสอ ของตำบลท่ากระดาน ไปรวมกับ 5 หมู่บ้านของตำบลหนองเป็ด คือ หมู่ 3 บ้านน้ำมุด, หมู่ 6 บ้านต้นมะพร้าว, หมู่ 7 บ้านหาดแตง, หมู่ 8 บ้านแม่กระบุง, หมู่ 9 บ้านพุชะนี รวมตั้งเป็น ตำบลแม่กระบุง เป็นตำบลลำดับสุดท้ายของทางอำเภอศรีสวัสดิ์
การแบ่งเขตการปกครอง.
การปกครองส่วนภูมิภาค.
ตำบลท่ากระดานแบ่งพื้นที่การปกครองออกเป็น 5 หมู่บ้าน ได้แก่
การปกครองส่วนท้องถิ่น.
ท้องที่ตำบลท่ากระดานมีองค์กรปกครองส่วนท้องถิ่น 2 แห่ง คือ เทศบาลตำบลเอราวัณ และองค์การบริหารส่วนตำบลท่ากระดาน ครอบคลุมพื้นที่ตำบลท่ากระดานทั้งหมด
ประชากร.
พื้นที่ตำบลท่ากระดานประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 6,136 คน แบ่งเป็นชาย 3,126 คน หญิง 3,010 คน (เดือนธันวาคม 2565) เป็นตำบลที่มีประชากรมากที่สุดในอำเภอศรีสวัสดิ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เมทัลไฟท์ เบย์เบลด

เมทัลไฟท์ เบย์เบลด (; โรมาจิ: "Metaru Faito Beiburedo") เป็นมังงะที่เขียนโดย ทาคาฟุมิ อาดาจิ ตีพิมพ์ลงในนิตยาสารรายเดือนโคโระโคโระคอมมิก เมื่อเดือนกันยายน ค.ศ. 2008 จนถึง เดือนกุมภาพันธ์ ค.ศ. 2012 ต่อมาได้ถูกสร้างเป็นอนิเมะทางโทรทัศน์และภาพยนตร์อนิเมะ
ชื่อในต่างประเทศคือ เบย์เบลด เมทัลฟิวชัน (Beyblade: Metal Fusion)
ภาพรวม.
เมทัลไฟท์ เบย์เบลด เป็นผลงานใหม่ของสินค้าของเล่นเบย์เบลดที่เปิดตัวเมื่อปี ค.ศ. 2008 ซึ่งเป็นรุ่นที่ 2 ต่อจาก เบย์เบลด ศึกลูกข่างสะท้านฟ้า ที่สิ้นสุดลง โดยครั้งนี้ได้กลับทำใหม่ซึ่งไม่มีการเขื่อมโยงกับผลงานก่อนหน้านี้ รวมไปถึงต่ออายุเฟรนไชล์ใหม่ทั้งหมดตั้งแต่สินค้าของเล่นและสื่อผสม
ในส่วนต้นแบบของเบย์เบลดของเรื่องมีต้นแบบมาจากกลุ่มดาวและดาวเคราะห์ ซึ่งแตกต่างกับเรื่องก่อนหน้าที่มีต้นแบบมาจากสัตว์เทพทั้งสี่ และตัวเนื้อหาจะเน้นสูัแบบคนต่อคน แต่ว่าในช่วงบิ๊กแบงเบลดเดอร์สกลับมาใช้รูปแบบการต่อสู้แบบทีมเหมือนกับเรื่องก่อนหน้า
ในส่วนเนื้อหาทั้งมังงะ, อนิเมะ และ เกม นั้นเป็นผลงานดั้งเดิม แต่ว่าการดำเนินเนื้อหาแทบจะเป็นงานคู่ขนานกัน โดยให้ข้อเสนอแนะเกี่ยวกับฉากโลกทัศน์ของอนิเมะ และบางครั้งก็ใช้ฉากและตัวละครจากอนิเมะมาใช้กับมังงะเข้ามา
ชื่อเรื่องอนิเมะ.
เมทัลไฟท์ เบย์เบลด ฉบับอนิเมะ มีชื่อเรื่องดังต่อไปนี้
ออกอากาศครั้งแรกเมื่อวันที่ 5 เมษายน ค.ศ. 2009 ถึงวันที่ 28 มีนาคม ค.ศ. 2010 ผลิตโดยสตูดิโอ ทัตสึโนโกะโปรดักชัน
ชื่อที่ฉายในต่างประเทศคือ เบย์เบลด เมทัลฟิวชัน (Beyblade: Metal Fusion) 
ออกอากาศครั้งแรกเมื่อวันที่ 4 เมษายน ค.ศ. 2010 ถึงวันที่ 27 มีนาคม ค.ศ. 2011 ผลิตโดยสตูดิโอ SynergySP
ชื่อที่ฉายในต่างประเทศคือ เบย์เบลด เมทัลมาสเตอร์ (Beyblade: Metal Masters)
ออกอากาศครั้งแรกเมื่อวันที่ 3 เมษายน ค.ศ. 2011 ถึงวันที่ 1 เมษายน ค.ศ. 2012 ผลิตโดยสตูดิโอ SynergySP
ชื่อที่ฉายในต่างประเทศคือ เบย์เบลด เมทัลฟิวรี่ (Beyblade: Metal Fury)
ทั้งนี้อนิเมะเมทัลไฟท์ เบย์เบลด ออกอากาศทางช่องทีวีโตเกียว ทุกวันอาทิตย์ เวลา 8:30 - 9:00 น. แต่ทว่า เมทัลไฟท์ เบย์เบลด 4D ตั้งแต่ตอนที่ 23 (วันที่ 2 ตุลาคม ค.ศ. 2011) เป็นต้นไป ถูกปรับลดเวลาการฉายเป็นเวลา 8:30 น. - 8:45 น. โดยความยาวของตอนปรับเป็น 15 นาทีต่อตอน จากเดิม 26 นาที ซึ่งตัวเรื่องได้ตัดส่วนไตเติ้ลชื่อตอนออกไป, เพลงเปิดเรื่องเพลงปิดเรื่องลดเหลือ 1 นาที และ ตัวอย่างตอนต่อไปปรับให้สั้นลงจาก 30 วินาทีเหลือเป็น 10 วินาที
ลูกข่างเบโกมะที่ทันสมัย มีคำเรียกย่อสั้นว่าเบย์ โดยเบย์เบลดถูกสร้างขึ้นมาจากพลังของสัตว์ดาราที่เกี่ยวข้องกับกลุ่มดาวและดาวเคราะห์ ชิ้นส่วนของเบย์เบลดมี 5 ส่วนคือ เฟซ, เคลียร์วิลส์, เมทัลวิลส์, แท่ร็ค และ บอทอม ในแต่ละชิ้นส่วนสามารถปรับแต่งและสามารถใส่เข้ากันได้ โดยพื้นฐานแล้วส่วนหลักของเบย์จะหมุนรอบสนามกีฬาทวนเข็มนาฬิกาโดยหมุนไปทางขวา (ตามเข็มนาฬิกา) แต่เบย์ที่หมุนไปทางซ้ายจะเคลื่อนที่ไปในทิศทางตรงกันข้าม
มีทั้งหมด 4 ประเภทคือ
;แอ็คแท็คไทป์ (アタックタイプ)
;ดีเฟนส์ไทป์ (ディフェンスタイプ)
;สตามินาไทป์ (スタミナタイプ)
;บาลานซ์ไทป์ (バランスタイプ)
รายชื่อตอน.
เมทัลไฟท์ เบย์เบลด.
<templatestyles src="Div col/styles.css"/>
เมทัลไฟท์ เบย์เบลด บาคุ.
<templatestyles src="Div col/styles.css"/>
เมทัลไฟท์ เบย์เบลด 4D.
<templatestyles src="Div col/styles.css"/>
มังงะ.
ตีพิมพ์ลงในนิตยาสารรายเดือนโคโระโคโระคอมมิก เมื่อเดือนกันยายน ค.ศ. 2008 จนถึง เดือนกุมภาพันธ์ ค.ศ. 2012 เขียนโดย ทาคาฟุมิ อาดาจิ
เกอเด็งค์ชเต็ทเทอแบร์ลีเนอร์เมาเออร์

เกอเด็งค์ชเต็ทเทอแบร์ลีเนอร์เมาเออร์ หรือ อนุสรณ์สถานกำแพงเบอร์ลิน  เป็นอนุสรณ์สถานที่ระลึกถึงการแบ่งเบอร์ลินด้วยกำแพงเบอร์ลินและถึงการเสียชีวิตที่เกิดขึ้นที่นั่น อนุสรณ์สถานตั้งขึ้นในปี 1998 โดยรัฐบาลเยอรมนีและรัฐบาลรัฐเบอร์ลิน อนุสรณ์สถานตั้งอยูบนถนนแบร์เนาตรงจุดที่ตัดกับอัคเคอร์ชตราเซอ อนุสรณ์สถานประกอบไปด้วยโบสถ์น้อยแห่งการปรองดอง, ศูนย์ข้อมูลกำแพงเบอร์ลิน , กำแพงเบอร์ลินเดิมความยาว , หน้าต่างแห่งการจดจำ และศูนย์ข้อมูล
แนวคิดของอนุสรณ์สถานนี้เสนอโดยด็อยท์เชิสฮิสโทริชเชิสมูเซอุม (พิพิธภัณฑ์ประวัติศาสตร์เยอรมนี) ในฐานะผู้แทนของรัฐบาลรัฐเบอร์ลิน โดยว่าจ้างให้สถาปนิกโคลฮ็อฟและโคลฮ็อฟ  เป็นผู้ออกแบบ มูลค่าการก่อสร้างอยู่ที่ 2.2 ล้านมาร์ค รัฐบาลกลางเป็นผู้ดูแลค่าก่อสร้าง ส่วนรัฐบาลรัฐเป็นผู้ดูแลค่าทำนุบำรุง ในวันที่ 11 กันยายน 2008 สภาผู้แทนราษฎรเบอร์ลินอนุมัติการเปิดอนุสรณ์สถานเนื่องในโอกาสครบรอบวันที่กำแพงเบอร์ลินถูกทำลายลง
ตรงหัวมุมถนนแบร์เนากับการ์เทินชตราเซอเป็นที่ตั้งของศูนย์ข้อมูลนักท่องเที่ยว พื้นที่กลางแจ้งของอนุสรณ์สถาน ทางตะวันตกของสถานีแบร์ลีนนอร์ทบานโฮฟได้แปรสภาพเป็นแอร์อินเนอรุงส์ลันท์ชัฟท์  นอกจากนี้ยังมีอนุสรณ์อีกบางส่วนที่อยู่บนอัคเคอร์ชตราเซอ
อัลเทอนัทซีโอนาลกาเลอรี

อัลเทอนัทซีโอนาลกาเลอรี  เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอของกรุงเบอร์ลิน หอศิลป์สร้างขึ้นระหว่างปี 1862 ถึง 1876 ตามพระราชโองการของพระเจ้าฟรีดริช วิลเฮ็ล์มที่ 4 แห่งปรัสเซีย ตามแปลนที่ออกแบบโดยฟรีดริช เอากุสท์ ชตือเลอร์ และโยฮัน ไฮน์ริช ชตรัค และตามแบบสถาปัตยกรรมนีโอคลาสสิกและฟื้นฟูเรอแนซ็องส์ บันไดด้านนอกของอาคารพิพิธภัณฑ์เป็นที่ตั้งของอนุสรณ์แด่พระเจ้าฟรีดริช วิลเฮ็ล์มที่ 4 ปัจจุบัน อัลเทอนัทซีโอนาลกาเลอรีจัดแสดงจิตรกรรมและประติมากรรมจากศตวรรษที่ 19 และมีนักท่องเที่ยวเข้าชมจำนวนมาก ในปี 1999 หอศิลป์ในฐานะส่วนหนึ่งของเกาะพิพิธภัณฑ์ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
พิพิธภัณฑ์ธรณีวิทยาและประวัติศาสตร์แห่งรัฐอาร์ทซัค

พิพิธภัณฑ์ธรณีวิทยาและประวัติศาสตร์แห่งรัฐอาร์ทซัค  ก่อตั้งขึ้นใน พ.ศ. 2482 ในเมืองสเตพานาแกร์ต (ฮันเกนดี) พิพิธภัณฑ์แห่งนี้มีจุดมุ่งหมายเพื่อรักษาประวัติศาสตร์ทางวัฒนธรรมและโบราณคดีของชาวอาร์ทซัค รวบรวมสิ่งประดิษฐ์ทางวัฒนธรรมในประวัติศาสตร์กว่า 50,000 ชิ้น ซึ่งนำเสนอต้นกำเนิดและการพัฒนาของดินแดนและผู้อยู่อาศัย การขุดค้นทางโบราณคดีที่ดำเนินการในภูมิภาคเมื่อเร็ว ๆ นี้ได้เพิ่มสิ่งสะสมที่มีคุณค่าให้กับพิพิธภัณฑ์
ส่วนจัดแสดงโบราณคดี.
เมื่อเข้าไปในพิพิธภัณฑ์ ห้องนิทรรศการจะเริ่มต้นด้วยแบบจำลองที่แสดงให้เห็นภูมิทัศน์ตามธรรมชาติของอาร์ทซัค ถัดลงมาคือห้องโถงทางโบราณคดีซึ่งมีแบบจำลองของการกลายเป็นหิน อุปกรณ์ในช่วงต้นของยุคหิน วัตถุที่ทำจากสำริดต่าง ๆ (เครื่องใช้ อาวุธ เครื่องประดับ) สิ่งอนุรักษ์จากสมัยของรัฐอูราร์ตู ภาชนะเครื่องเคลือบดินเผาที่ประดับประดาอย่างสวยงาม เหรียญเงินและเหรียญทองแดงจากอาร์มีเนีย โรมัน เปอร์เซีย และที่อื่นๆ
ส่วนยุคกลาง.
ส่วนยุคกลางของพิพิธภัณฑ์เริ่มต้นด้วยนิทรรศการภาพวาดและแผนที่ที่เกี่ยวข้องของนักบุญกริกอร์ ลูซาวอริช  ผู้นำศาสนาชาวอาร์มีเนียซึ่งได้ก่อตั้งโบสถ์แห่งแรกในอาร์ทซัคคืออารามอมารัส นอกจากนี้ยังมีหลักฐานจริงเกี่ยวกับการเผยแผ่ศาสนาของท่านในภูมิภาคคอเคซัสตอนใต้
สิ่งที่น่าสนใจเป็นพิเศษคือส่วนชาติพันธุ์วิทยาซึ่งนิทรรศการเริ่มต้นด้วยการจัดแสดงฉากของสังคมอำนาจฝ่ายบิดาในอาร์ทซัค
ส่วนจัดแสดงพรม.
มีการจัดแสดงสาธิตการทอพรมแบบดั้งเดิม ตัวอย่างพรมแบบอาร์ทซัค และพรมในคริสต์ศตวรรษที่ 18–20 เขตชูชีในอาร์ทซัคเป็นศูนย์กลางของวัฒนธรรมอาร์มีเนียในคริสต์ศตวรรษที่ 19 ซึ่งถ่ายทอดผ่านสิ่งจัดแสดงคือหนังสือพระวรสาร สิ่งพิมพ์เก่า และภาพถ่าย
ส่วนสมัยใหม่.
ส่วนสมัยใหม่และยุคปัจจุบันนำเสนอวัสดุสารคดีที่สมบูรณ์เกี่ยวกับการต่อสู้เพื่อการปลดปล่อยแห่งชาติของชาวอาร์ทซัคเชื้อสายอาร์มีเนีย กับกองทัพอาเซอร์ไบจาน (พ.ศ. 2461–2464) มีการจัดแสดงแผนที่ของอาร์มีเนียใน พ.ศ. 2469 ซึ่งจัดทำขึ้นตามสนธิสัญญาสหภาพเมื่อวันที่ 10 สิงหาคม พ.ศ. 2463 รวมถึงเอกสารที่เป็นหลักฐานถึงเหตุการณ์โศกนาฏกรรมที่เกิดขึ้นเมื่อวันที่ 23 มีนาคม พ.ศ. 2463 ซึ่งบอกเล่าเกี่ยวกับการบังคับผนวกภูมิภาคคาราบัคเป็นส่วนหนึ่งของสาธารณรัฐสังคมนิยมโซเวียตอาเซอร์ไบจาน
ส่วนขบวนการชาตินิยมอาร์ทซัค.
จัดแสดงสิ่งที่น่าสนใจของขบวนการคาราบัค ซึ่งเป็นขบวนการชาตินิยมของชาวอาร์มีเนีย, สงครามปลดปล่อยแห่งชาติคาราบัค และส่วนสุดท้ายของพิพิธภัณฑ์บอกเล่าเกี่ยวกับขบวนการในช่วงหลังสงคราม
มีร้านขายของที่ระลึกเล็ก ๆ ในพิพิธภัณฑ์ ซึ่งผู้เข้าชมสามารถซื้อจุลสาร หนังสือ และอัลบั้มภาพ พิพิธภัณฑ์เปิดทุกวันยกเว้นวันอาทิตย์
ตำบลช่องไม้แก้ว

ช่องไม้แก้ว เป็นตำบลหนึ่งในอำเภอทุ่งตะโก จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลช่องไม้แก้ว ตั้งอยู่ห่างจากอำเภอทุ่งตะโก ประมาณ 4.50 กิโลเมตร
การปกครอง.
ตำบลช่องไม้แก้วแบ่งการปกครองออกเป็น 8 หมู่บ้าน โดยมีหมู่บ้านดังต่อไปนี้
เทคบอลชิงแชมป์โลก

เทคบอลชิงแชมป์โลก  หรือเดิมคือ เทคบอลเวิลด์คัพ  เป็นการแข่งขันกีฬาเทคบอลระดับนานาชาติที่ได้รับการอนุมัติโดยสหพันธ์เทคบอลนานาชาติ (FITEQ)
ประวัติ.
การแข่งขันเทคบอลชิงแชมป์โลกจัดขึ้นครั้งแรกในชื่อ เทคบอลเวิลด์คัพ การเปิดตัวครั้งแรกจัดขึ้นที่ประเทศฮังการี ในเดือนกรกฎาคม ค.ศ. 2017 ตามมาด้วยการแข่งขันที่เมืองแร็งส์ ประเทศฝรั่งเศสในปีถัดมา ในปี ค.ศ. 2019 หลังเปลี่ยนมาใช้ชื่อ เทคบอลชิงแชมป์โลก แล้วได้กลับมาแข่งขันที่ประเทศฮังการี
ในปี ค.ศ. 2020 การแข่งขันชิงแชมป์โลกไม่ถูกจัดขึ้นเนื่องจากการระบาดทั่วของโควิด-19 การแข่งขันประจำปีจะจัดขึ้นอีกครั้งตั้งแต่ปี ค.ศ. 2021
อาร์เชอร์ (รถถังพิฆาต)

เซล โพรเพล 17พีดีอาร์ วาเลนไทน์ เอ็มเค 1 อาร์เชอร์ เป็นรถถังพิฆาตสัญชาติบริติชในสงครามโลกครั้งที่สอง ทำมาจากฐานรถถังทหารราบวาเลนไทน์ที่ถูกติดตั้งด้วยปืนออร์เนินซ์ คิวเอฟ 17 พาวเดอร์ ถูกออกแบบและผลิตโดยวิกเกอร์-อาร์มสตรอง 655 คัน ถูกผลิตขึ้นในระหว่างเดือนมีนาคม ค.ศ. 1943 และเดือนพฤษภาคม ค.ศ. 1945 มันถูกใช้งานในยุโรปเหนือ-ตะวันตกและอิตาลีในช่วงสงคราม หลังสงคราม มันถูกเข้าประจำการในกองทัพบกอียิปต์ รถถังคันนี้ดูแปลกตรงที่ปืนหันไปทางด้านหลังของฐานรถถังแทนที่จะเป็นด้านหน้า
รัชยาวีร์ วีระสุทธิมาศ

รัชยาวีร์ วีระสุทธิมาศ (เกิด 3 กันยายน 2532) ชื่อเล่น ว่าน หรือชื่อในวงการคือ ว่าน วันวาน เป็นนักร้องและนักแต่งเพลงชาวไทย
ประวัติ.
รัชยาวีร์ วีระสุทธิมาศ เกิดเมื่อวันที่ 3 กันยายน 2532 เป็นบุตรสาวคนโตในบรรดาพี่น้อง 2 คน ซึ่งน้องสาวของเธอคือ โบกี้ไลอ้อน นักร้อง นักแต่งเพลงชื่อดัง
เข้าสู่วงการ.
เริ่มเข้าสู่วงการเพลงตั้งแต่เข้าร่วมเวที"เดอะวอยซ์ไทยแลนด์ (ฤดูกาลที่ 4)" เมื่อปี 2558 ร่วมกับโบกี้ไลอ้อนน้องสาวของเธอ และได้ร้องเพลงชื่อ "แพ้หัวใจตัวเอง" ซึ่งเป็นเพลงประกอบละคร "เพียงชายคนนี้ไม่ใช่ผู้วิเศษ" หลังจากนั้นว่านก็มีผลงานเพลงอย่างต่อเนื่อง ซึ่งส่วนใหญ่เป็นเพลงประกอบละคร เธอได้ออกซิงเกิลแรกของตัวเองชื่อ "เท่านั้นที่อยากฟัง (Say it!)" เมื่อเดือนมีนาคม 2563 ภายใต้สังกัด Yolker โดยได้ฟีทเจอริ่งกับแรปเปอร์หนุ่ม Autta
ต่อมาในช่วงเดือนกรกฎาคมปีเดียวกัน เธอได้ปล่อยซิงเกิลที่ 2 ชื่อ แคราย ภายใต้สังกัดเดิมซึ่งเธอได้ลงมือเขียนเพลงนี้ด้วยตัวเอง โดยเปรียบเทียบแยกแครายใกล้บ้านของเธอที่รถติดเป็นเวลานานเหมือนกับความรักของคน 2 คนที่ไปไหนไม่ได้ติดอยู่กับความรักเดิม ๆ
ในปลายปีเดียวกัน เธอได้ย้ายมาสังกัดค่ายใหม่อย่างเลิฟอีส และได้ปล่อยซิงเกิลที่ 3 ชื่อ กรรไกร ออกมาเมื่อวันที่ 4 ธันวาคม 2563 ต่อมาในเดือนกรกฎาคม 2564 ว่านได้กลับมาพร้อมกับซิงเกิลที่ 4 ชื่อ "พอแล้ว" โดยได้ แน็ป-ชนัทธา สายศิลา อดีตนักร้องนำของวงเรโทรสเปกต์ มาแต่งคำร้องและทำนองให้
เทคบอลชิงแชมป์โลก 2023

เทคบอลชิงแชมป์โลก 2023  เป็นการแข่งขันเทคบอลชิงแชมป์โลกครั้งที่ 6 จัดขึ้นที่ ลานข้างอินดอร์ สเตเดี้ยม หัวหมาก และ บางกอกอารีนา กรุงเทพมหานคร ประเทศไทย ระหว่างวันที่ 29 พฤศจิกายน - 3 ธันวาคม ค.ศ. 2023 มีแข่งขันทั้งหมด 5 รายการ ได้แก่ ชายและหญิงเดี่ยว ชายและหญิงคู่ และคู่ผสม ซึ่งเป็นการจัดการแข่งขันนอกทวีปยุโรปเป็นครั้งแรกในประวัติศาสตร์ คาดว่าการแข่งขันครั้งนี้ จะมีจำนวนนักกีฬาจาก 153 ชาติ เข้าร่วมการแข่งขัน
กีฬายิมนาสติกแอโรบิกในเวิลด์เกมส์ 2017

การแข่งขันกีฬายิมนาสติกแอโรบิก ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 21–22 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 116 คน จาก 13 ประเทศ
ประเทศที่เข้าร่วมแข่งขัน.
มีนักกีฬา 116 คนจาก 13 ชาติเข้าร่วมการแข่งขันกีฬายิมนาสติกแอโรบิก ดังนี้
<templatestyles src="Div col/styles.css"/>
กีฬาทางอากาศในเวิลด์เกมส์ 2017

การแข่งขันกีฬาทางอากาศ ในกีฬาเวิลด์เกมส์ 2017 จัดขึ้นที่สนามบินชิมานูฟ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 21–23 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 64 คน จาก 22 ประเทศ
ประเทศที่เข้าร่วมแข่งขัน.
มีนักกีฬา 64 คนจาก 22 ชาติเข้าร่วมการแข่งขันกีฬาทางอากาศ ดังนี้
<templatestyles src="Div col/styles.css"/>
กีฬาอเมริกันฟุตบอลในเวิลด์เกมส์ 2017

การแข่งขันกีฬาอเมริกันฟุตบอล ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 22–24 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 172 คน จาก 4 ประเทศ
ประเทศที่เข้าร่วมแข่งขัน.
มีนักกีฬา 172 คน จาก 4 ชาติเข้าร่วมการแข่งขันกีฬาอเมริกันฟุตบอล ดังนี้
<templatestyles src="Div col/styles.css"/>
กีฬายิงธนูในเวิลด์เกมส์ 2017

การแข่งขันกีฬายิงธนู ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 23–30 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 96 คน จาก 34 ประเทศ
ประเทศที่เข้าร่วมแข่งขัน.
มีนักกีฬา 96 คน จาก 34 ชาติเข้าร่วมการแข่งขันกีฬายิงธนู ดังนี้
<templatestyles src="Div col/styles.css"/>
กีฬาโรลเลอร์สเกตลีลาในเวิลด์เกมส์ 2017

การแข่งขันกีฬาโรลเลอร์สเกตลีลา ในกีฬาเวิลด์เกมส์ 2017 จัดขึ้นที่ลานสเก็ตน้ำแข็งชวิดนิซา ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 22–23 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 38 คน จาก 11 ประเทศ
ประเทศที่เข้าร่วมแข่งขัน.
มีนักกีฬา 38 คน จาก 11 ชาติเข้าร่วมการแข่งขันกีฬาโรลเลอร์สเกตลีลา ดังนี้
<templatestyles src="Div col/styles.css"/>
กีฬาแฮนด์บอลชายหาดในเวิลด์เกมส์ 2017

การแข่งขันกีฬาแฮนด์บอลชายหาด ในกีฬาเวิลด์เกมส์ 2017 จัดขึ้นที่พี 5 คอมเพล็กซ์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 26–29 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 162 คน จาก 13 ประเทศ
กีฬาเปตองในเวิลด์เกมส์ 2017

การแข่งขันกีฬาเปตอง ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 22–24 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 94 คน จาก 27 ประเทศ
ประเทศที่เข้าร่วมแข่งขัน.
มีนักกีฬา 94 คน จาก 27 ชาติเข้าร่วมการแข่งขันกีฬาเปตอง ดังนี้
<templatestyles src="Div col/styles.css"/>
กีฬาโบว์ลิ่งในเวิลด์เกมส์ 2017

การแข่งขันกีฬาโบว์ลิ่ง ในกีฬาเวิลด์เกมส์ 2017 จัดขึ้นที่สกายทาวเวอร์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 21–24 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 64 คน จาก 19 ประเทศ
ประเทศที่เข้าร่วมแข่งขัน.
มีนักกีฬา 64 คน จาก 19 ชาติเข้าร่วมการแข่งขันกีฬาโบว์ลิ่ง ดังนี้
<templatestyles src="Div col/styles.css"/>
น็อยเอิสมูเซอุม

น็อยเอิสมูเซอุม  เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอของกรุงเบอร์ลิน ประเทศเยอรมนี สร้างขึ้นระหว่างปี 1843 ถึงปี 1855 ตามพระราชโองการของพระเจ้าฟรีดริช วิลเฮ็ล์มที่ 4 แห่งปรัสเซีย และตามแบบสถาปัตยกรรมนีโอคลาสสิกและฟื้นฟูเรอแนซ็องส์ รวมถึงได้รับการยอมรับว่าผลงานชิ้นสำคัญหนึ่งของสถาปนิกฟรีดริช เอากุสท์ ชตือเลอร์ พิพิธภัณฑ์ได้รับความเสียหายจากการทิ้งระเบิดของฝ่ายสัมพันธมิตรในสมัยสงครามโลกครั้งที่สองและถูกทิ้งให้ทรุดโทรมลงในสมัยเยอรมนีตะวันออก ก่อนจะได้รับการฟื้นฟูขึ้นใหม่ในปี 1999 และเปิดให้บริการอีกครั้งในปี 2009 นำโดยเดวิด ชิปเพอร์ฟีลด์ ปัจจุบัน น็อยเอิสมูเซอุมเป็นที่ตั้งของพิพิธภัณฑ์ไอยคุปต์วิทยา , ของสะสมพาไพรัส , พิพิธภัณฑ์ยุคก่อนประวัติศาสตร์และยุคกึ่งก่อนประวัติศาสตร์  และบางส่วนของของสะสมโบราณ  ในปี 1999 พิพิธภัณฑ์ในฐานะส่วนหนึ่งของเกาะพิพิธภัณฑ์ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
ประเทศนามิเบียในโอลิมปิกฤดูร้อน 2024

ประเทศนามิเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 9 ติดต่อกันของประเทศในโอลิมปิกฤดูร้อน นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1992
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
จักรยาน.
ถนน.
ผลการแข่งขันดังนี้
ประเทศรวันดาในโอลิมปิกฤดูร้อน 2024

ประเทศแองโกลา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 11 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1984
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
จักรยาน.
ถนน.
ผลการแข่งขันดังนี้
ประเทศมอริเชียสในโอลิมปิกฤดูร้อน 2024

ประเทศมอริเชียส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 11 ติดต่อกันของประเทศในโอลิมปิกฤดูร้อน นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1984
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
จักรยาน.
ถนน.
ผลการแข่งขันดังนี้
พิพิธภัณฑ์หมู่บ้านบานัต

พิพิธภัณฑ์หมู่บ้านบานัต  เป็นพิพิธภัณฑ์ชาติพันธุ์วรรณนาแบบเปิดโล่ง ตั้งอยู่ทางตะวันออกเฉียงเหนือของนครตีมีชออารา ริมป่าเขียว พิพิธภัณฑ์กลางแจ้งนี้มีขนาด 17 เฮกตาร์ และออกแบบมาเพื่อนำเสนอรูปแบบหมู่บ้านแบบดั้งเดิมของบานัต ภายในประกอบด้วยบ้านเรือนของชาวไร่มากมายที่มาจากกลุ่มชาติพันธุ์ต่าง ๆ ในบานัต เช่น ชาวโรมาเนีย ชาวสโลวัก ชาวสเวเบีย ชาวยูเครน ชาวฮังการี เป็นต้น รวมถึงยังมีอาคารเพื่อการใช้งานทางสังคมของหมู่บ้านแบบพื้นถิ่น เช่น ศาลาว่าการของเมือง โรงเรียน โบสถ์ และมีจัดแสดงงานศิลปะพื้นถิ่น รวมถึงมีจัดโรงฝึกงานศิลปะหัตถกรรมแบบบานัตเช่นกัน
ประวัติศาสตร์.
แนวคิดในการก่อตั้งพิพิธภัณฑ์ชาติพันธุ์วรรณนากลางแจ้งมีย้อนกลับไปตั้งแต่ยออากิม มีลอยา  อดีตผู้อำนวยการพิพิธภัณฑ์บานัตระหว่างปี 1928 ถึง 1940 เมื่อปี 1928 หลังมีลอยาเดินทางกลับจากพิธีเปิดพิพิธภัณฑ์ชาติพันธุ์วรรณนาทรานซิลเวเนียในกลุฌ-นาปอกา เขาได้ขออนุญาตสภาเทศบาลเพื่อเปิดพิพิธภัณฑ์หมู่บ้านขนาดเล็กในลานกลางของปราสาทฮูนียาเด หลังได้รับอนุญาต เขาได้นำโบสถ์ไม้ กางเขน และบ้านไร่ชุดแรกมาตั้งแสดงที่นั่น
ในปี 1967 พิพิธภัณฑ์ได้รับมอบที่ดินขนาดใหญ่เพื่อใช้พัฒนาสร้างพิพิธภัณฑ์ชาติพันธุ์วรรณนากลางแจ้งขึ้น พิพิธภัณฑ์เปิดให้เข้าชมครั้งแรกในเดือนสิงหาคม 1971 ในปี 1986 พิพิธภัณฑ์ได้ปิดให้บริการเพื่อทำการปรับปรุงครั้งใหญ่เป็นเวลา 9 ปีตามคำสั่งจากประธานาธิบดีโรมาเนีย ก่อนจะเปิดให้เข้าชมอีกครั้งในเดือนพฤษภาคม 1995 ในปี 2000 พิพิธภัณฑ์ได้แยกตัวออกมาจากพิพิธภัณฑ์บานัต มาเป็นหน่วยงานเป็นเอกเทศภายใต้การดูแลของสภาเทศมณฑลตีมิช
ของสะสม.
ที่ใจกลางของหมู่บ้านคือศูนย์กลางชุมชน  ซึ่งประกอบด้วยศาลาว่าการเมือง, โรงเรียน, "บ้านแห่งชนชาติ" และโรงเตี๊ยมอย่างละหลัง ใจกลางของส่วนนี้คือโบสถ์ไม้ตอปลา โบสถ์ไม้นี้สร้างขึ้นในปี 1746 ที่หมู่บ้านเรเมเตอา-ลุงเกอ  ก่อนที่จะบริจาคให้แก่ศาสนิกชนในหมู่บ้านตอปลา  ซึ่งอยู่ใกล้กันในปี 1807 โดยดีดโบสถ์ขึ้นมาวางบนยานล้อ แล้วใช้วัวรวม 24 คู่ลากไปยังตอปลา จากนั้นในปี 1987 โบสถ์ได้รับการเคลื่อนย้ายจากตอปลามาตั้งที่พิพิธภัณฑ์จนถึงปัจจุบัน
ส่วนต่อมาของพิพิธภัณฑ์คือตรอกซอยชาติพันธุ์  ซึ่งประกอบด้วยบ้านเรือนแบบพื้นถิ่นจำนวนมากจากบรรดากลุ่มทางชาติพันธุ์ในประวัติศาสตร์ของบานัต เริ่มต้นในปี 2000 ได้มีการปลูกบ้านต่าง ๆ ได้แก่ บ้านชาวฮังการี (จากหมู่บ้านบับชาในเทศมณฑลตีมิช), บ้านชาวเยอรมัน (จากหมู่บ้านบีเลดในเทศมณฑลตีมิช), บ้านชาวสโลวัก (จากเมืองเนิดลักในเทศมณฑลอารัด) และบ้านชาวยูเครน (จากหมูบ้านเรเปเดอาในเทศมณฑลมารามูเรช) นอกจากนี้ยังมีบ้านชาวเซิร์บที่สร้างขึ้นในเวลาต่อมา รวมถึงมีแผนจะปลูกบ้านชาวบัลแกเรียและบ้านชาวเช็ก
ส่วนสุดท้ายของพิพิธภัณฑ์คือส่วนพิพิธภัณฑ์มีชีวิต  ซึ่งเป็นโครงการนำเสนอเรื่องราวจากทั้งโรมาเนียและฮังการี เริ่มต้นในปี 2012 ประกอบไปด้วยบ้านชาวโรมาเนีย ชาวฮังการี ชาวสเวเบีย และชาวเซิร์บ เพื่อเป็นการสร้างหมู่บ้านพื้นถิ่นจากสมัยศตวรรษที่ 18–19 ขึ้นมาใหม่
เทศกาล.
นับตั้งแต่ปี 2000 ทุกวันอาทิตย์แรกของเดือนพฤษภาคม จะมีการจัดเทศกาลชาติพันธุ์ขึ้น โดยมีสมาชิกจากชาติพันธุ์ต่าง ๆ มาจัดแสดงการแต่งกาย อาหาร และแสดงดนตรี นอกจากนี้ยังมีเทศกาลช่างฝีมือพื้นบ้าน  ซึ่งจัดแสดงและวางขายสินค้างานช่างจากทั่วโรมาเนีย และเทศกาลปลายี
แวบีเดาะ อาเยาะหะยี

แวบีเดาะ อาเยาะหะยี (2 เมษายน พ.ศ. 2429 – 25 ธันวาคม พ.ศ. 2562) เป็นหญิงอิสลามชาวไทย เป็นที่รู้จักในฐานะ บุคคลที่อายุมากที่สุดในประเทศไทย ด้วยอายุ 133 ปี 267 วัน (หรือ 133 ปี 8 เดือน 23 วัน) นับเป็นวันได้ 48,844 วัน
ประวัติ.
แวบีเดาะ อาเยาะหะยี เกิดเมื่อวันที่ 2 เมษายน พ.ศ. 2429 เป็นบุตรของ แวเยะ และแวมารีแย โดยแวบีเดาะ มีบุตร 7 คน ในชีวิตของ แวบีเดาะ ตลอดอายุ 133 ปี ไม่เคยรับประทานสัตว์ใหญ่ จะเน้นทานปลาเป็นหลักทานผักริมรั้วไร้สารพิษ ชอบทานผลไม้ และชอบดื่มนํ้าอุ่นเป็นประจํา 
แวบีเดาะ อาเยาะหะยี เสียชีวิตเมื่อวันที่ 25 ธันวาคม พ.ศ. 2562 สิริอายุ 133 ปี
ตำบลแม่กระบุง

แม่กระบุง เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี เป็นที่ตั้งของที่ทำการอุทยานแห่งชาติเขื่อนศรีนครินทร์ ซึ่งมีน้ำตกห้วยแม่ขมิ้น ไหลมาจากต้นน้ำของเทือกเขากะลาลงสู่อ่างเก็บน้ำเขื่อนศรีนครินทร์ ลำน้ำตกไหลบ่าเป็นชั้นลดหลั่นกัน 7 ชั้น และได้ชื่อว่าเป็นน้ำตกที่สวยที่สุดแห่งหนึ่งในจังหวัดกาญจนบุรี
ที่ตั้งและอาณาเขต.
ตำบลแม่กระบุงมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
"แม่กระบุง" เป็นหมู่บ้านในตำบลหนองเป็ด ต่อมาปี พ.ศ. 2519 พื้นที่นี้น้ำท่วมเมื่อมีการสร้างเขื่อนศรีนครินทร์ จึงต้องอพยพชาวบ้านมาอยู่บนที่ราบสูงภูเขา โดยการไฟฟ้าฝ่ายผลิตแห่งประเทศไทยและเขื่อนศรีนครินทร์ได้จัดสรรที่ดินให้แก่ราษฎรเป็นที่อยู่อาศัยและทำกิน 
ปี พ.ศ. 2534 ได้แยกพื้นที่ฝั่งตะวันตกของตำบลหนองเป็ด ที่ถูกตัดขาดด้วยอ่างเก็บน้ำเขื่อนศรีนครินทร์ ประชาชนมีความยากลำบากในการเดินทางทั้งหมด 5 หมู่บ้าน ได้แก่ หมู่ 8 บ้านแม่กระบุง และ หมู่ 3 บ้านน้ำมุด, หมู่ 6 บ้านต้นมะพร้าว, หมู่ 7 บ้านหาดแตง, หมู่ 9 บ้านพุชะนี และหมู่ 6 บ้านปลายดินสอ ของตำบลท่ากระดาน รวมตั้งเป็น ตำบลแม่กระบุง เป็นตำบลลำดับที่ 6 ของทางอำเภอศรีสวัสดิ์ 
การแบ่งเขตการปกครอง.
การปกครองส่วนภูมิภาค.
ตำบลแม่กระบุงแบ่งพื้นที่การปกครองออกเป็น 6 หมู่บ้าน ได้แก่
การปกครองส่วนท้องถิ่น.
ท้องที่ตำบลแม่กระบุงมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลแม่กระบุง ครอบคลุมพื้นที่ตำบลแม่กระบุงทั้งหมด ซึ่งเป็นสภาตำบลแม่กระบุงที่จัดตั้งขึ้นใน พ.ศ. 2534 และยกฐานะขึ้นเป็นองค์การบริหารส่วนตำบลแม่กระบุงในวันที่ 25 ธันวาคม พ.ศ. 2539
ประชากร.
พื้นที่ตำบลแม่กระบุงประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 3,932 คน แบ่งเป็นชาย 1,988 คน หญิง 1,944 คน (เดือนธันวาคม 2565) เป็นตำบลที่มีประชากรมากเป็นอันดับ 5 ในอำเภอศรีสวัสดิ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เทศบาลตำบลเอราวัณ

เอราวัณ เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 4 ตำบลท่ากระดาน อำเภอศรีสวัสดิ์ จังหวัดกาญจนบุรี เมื่อมีการสร้างเขื่อนศรีนครินทร์ ในปี พ.ศ. 2519 ทำให้เป็นพื้นที่น้ำท่วม ประชาชนย้ายออกและไม่มีประชาชนอยู่ในเขตสุขาภิบาลศรีสวัสดิ์เลย จึงยุบสุขาภิบาลศรีสวัสดิ์ลงในปี พ.ศ. 2522 พร้อมกับจัดตั้งสุขาภิบาลเอราวัณขึ้นแทน ในท้องที่บ้านแก่งแคบที่มีประชาชนได้รับผลกระทบจากน้ำท่วมในการสร้างเขื่อนศรีนครินทร์บางส่วนได้ย้ายไปตั้งถิ่นฐาน ต่อมาได้รับการจัดตั้งเป็นเทศบาลตำบลใน พ.ศ. 2542
พื้นที่เทศบาลตั้งอยู่ทางทิศใต้ของอำเภอศรีสวัสดิ์ ห่างจากที่ว่าการอำเภอศรีสวัสดิ์ประมาณ 69.1 กิโลเมตร และห่างจากศาลากลางจังหวัดกาญจนบุรีประมาณ 67.8 กิโลเมตร อยู่ห่างจากกรุงเทพมหานครประมาณ 190 กิโลเมตร มีพื้นที่รับผิดชอบ 16.45 ตารางกิโลเมตร หรือคิดเป็นพื้นที่ประมาณ 10,281.25 ไร่ พื้นที่ส่วนใหญ่เป็นที่ดินของการไฟฟ้าฝ่ายผลิตแห่งประเทศไทย เขื่อนศรีนครินทร์ และบางส่วนเป็นที่ดินของกรมธนารักษ์ ที่ให้ประชาชนเช่าเพื่อใช้เป็นที่อยู่อาศัยและทำกิน โดยเทศบาลตำบลเอราวัณ แบ่งเป็นชุมชนจำนวน 4 ชุมชน
สภามวยไทยโลก

สภามวยไทยโลก (WMC) เป็นหนึ่งในองค์กรที่สนับสนุนมวยไทยอาชีพที่เก่าแก่และใหญ่ที่สุดในโลก องค์กรนี้ก่อตั้งขึ้นเมื่อปี พ.ศ. 2538 ตามมติรัฐสภาไทยและจัดตั้งขึ้นโดยรัฐบาลไทยและได้รับการอนุมัติจากการกีฬาแห่งประเทศไทย ภายใต้กระทรวงการท่องเที่ยวและกีฬา สภามวยไทยโลกมีหน้าที่ดูแลรับผิดชอบผลักดันมวยไทยไปทั่วโลก โดยเป็นการสนับสนุนเยาวชนและนักกีฬาให้ได้เรียนรู้ทักษะมวยไทย
การปล้ำจับล็อก

การปล้ำจับล็อก (หรือที่รู้จักกันในชื่อ Submission Grappling, Submission Fighting หรือ Grappling) เป็นศิลปะการต่อสู้เพื่อการแข่งขันและกีฬาต่อสู้ที่เน้นการต่อสู้บนพื้นและเทคนิคซับมิชชัน (ทำให้ผู้ต่อสู้ยอมแพ้) เป็นกีฬาผสมผสานที่รวมเอาองค์ประกอบของศิลปะการต่อสู้ที่เน้นการจับที่หลากหลาย โดยเน้นบราซิลเลียนยิวยิตสูเป็นหลัก แต่ยังรวมถึงยูโด ซามบะ และมวยปล้ำด้วย การปล้ำจับล็อกนี้เป็นการฝึกฝนทั้งเพื่อการแข่งขันไและเป็นวิธีการฝึกซ้อมสำหรับการป้องกันตัวและศิลปะการต่อสู้แบบผสม (MMA)
องค์การบริหารส่วนตำบลท่ากระดาน

ท่ากระดาน เป็นองค์การบริหารส่วนตำบลที่ครอบคลุมพื้นที่ทั้งหมดของพื้นที่หมู่ 1–3, 5 และบางส่วนของหมู่ 4 ของตำบลท่ากระดาน (เฉพาะนอกเขตเทศบาลตำบลเอราวัณ) ในอำเภอศรีสวัสดิ์ จังหวัดกาญจนบุรี เดิมได้รับการจัดตั้งเป็นสภาตำบลท่ากระดานใน พ.ศ. 2517 ต่อมาได้รับการจัดตั้งเป็นองค์การบริหารส่วนตำบลท่ากระดานเมื่อปี พ.ศ. 2539 ในปี พ.ศ. 2565 เขตองค์การบริหารส่วนตำบลมีประชากรทั้งหมด 5,182 คน
เขตองค์การบริหารส่วนตำบลอยู่ในพื้นที่ของป่าสงวนแห่งชาติของอุทยานแห่งชาติเอราวัณ และอุทยานแห่งชาติเขื่อนศรีนครินทร์ โดยมีสถานที่ท่องเที่ยวสำคัญ คือ น้ำตกเอราวัณ เดิมเรียกว่าน้ำตกสะด่องม่องล่ายเป็นน้ำตกที่สวยงามและมีชื่อเสียงแห่งหนึ่งของจังหวัด มีทั้งหมด 7 ชั้น ความยาวประมาณ 1,500 เมตร แต่ละชั้นมีความสวยงามแตกต่างกันไป บริเวณหน้าผาเหนือน้ำตกชั้นที่ 7 เมื่อมีน้ำตกไหลบ่าจะมีลักษณะคล้ายเศียรช้าง 3 เศียร หรือที่เรียกว่า "ช้างเอราวัณ" และเขื่อนศรีนครินทร์ เป็นเขื่อนอเนกประสงค์ขนาดใหญ่แห่งแรกของโครงการพัฒนาลุ่มน้ำแม่กลอง สร้างขึ้นเพื่ออำนวยประโยชน์ด้านต่างๆ  ส่งเสริมระบบชลประทาน โครงการแม่กลองใหญ่ให้มีประสิทธิภาพยิ่งขึ้น 
องค์การบริหารส่วนตำบลมีพื้นที่รับผิดชอบทั้งหมด 463.55 ตารางกิโลเมตร และเป็นที่ตั้งของสถานที่ราชการสำคัญหลายแห่งของอำเภอศรีสวัสดิ์ คือ โรงพยาบาลท่ากระดาน หมวดทางหลวงศรีสวัสดิ์ โรงเรียนศรีสวัสดิ์พิทยาคม
พิพิธภัณฑ์ปาฏัน

พิพิธภัณฑ์ปาฏัน (เนปาล: पाटन संग्रहालय) เป็นพิพิธภัณฑ์ในปาฏัน อำเภอลลติปุระ ประเทศเนปาล พิพิธภัณฑ์เป็นส่วนหนึ่งของแหล่งมรดกโลกโดยยูเนสโก ในฐานะส่วนหนึ่งของจัตุรัสดูร์บาร์ พิพิธภัณฑ์สถาปนาขึ้นในปี 1997 โดยกษัตริย์วิเรนทร วีระ วิกรม ชาห์ ภายในจัดแสดงงานศิลปะเชิงศาสนาของเนปาล ตัวอาคารเป็นอดีตส่วนพำนักอาศัยของดูร์บาร์ปาฏัน ซึ่งในอดีตเป็นหนึ่งในพระราชวังหลวงของกษัตริย์มัลละแห่งหุบเขากาฐมาณฑุ ตัวอาคารพระราชวังหลวงสร้างขึ้นในปี 1734 บนจุดที่ก่อนหน้านี้เป็นพุทธาราม ลานกลางของพิพิธภัณฑ์มีชื่อว่า เกศวนารายณจาวก์ (Keshav Narayan Chowk) จัตุรัสดูร์บาร์ปาฏันได้รับความเสียหายอย่างหนักจากเหตุแผ่นดินไหวในเนปาลเมื่อเดือนเมษายน 2015
ค่าเข้าชมของพิพิธภัณฑ์อยู่ที่ 1000 รูปีเนปาลสำหรับชาวต่างชาติ ยกเว้นสำหรับรัฐสมาชิก SAARC ซึ่งค่าเข้าชมอยู่ที่ 250 รูปี และ 30 รูปีสำหรับพลเมืองเนปาล หรือ 15 รูปีสำหรับนักเรียนของเนปาล พิพิธภัณฑ์มีของสะสมมากกว่า 1,100 ชิ้น ในจำนวนนี้ราว 200 ชิ้นตั้งจัดแสดงถาวร
แจ็ก ชาร์ลตัน

จอห์น ชาร์ลตัน (8 พฤษภาคม 1935 – 10 กรกฎาคม 2020) เป็นอดีตนักฟุตบอลและผู้จัดการทีมชาวอังกฤษซึ่งเล่นในตำแหน่งกองหลัง เขาเป็นส่วนหนึ่งของทีมชาติอังกฤษที่คว้าแชมป์ฟุตบอลโลก 1966 และคุมทีมชาติสาธารณรัฐไอร์แลนด์ตั้งแต่ปี 1986 ถึง 1996 โดยได้เข้าร่วมฟุตบอลโลก 2 สมัยและฟุตบอลชิงแชมป์แห่งชาติยุโรป 1 สมัย เขาใช้เวลาทั้งอาชีพกับลีดส์ยูไนเต็ดเพียงสโมสรเดียวตั้งแต่ปี 1950 จนถึงการแขวนสตั๊ดในปี 1973 เขาช่วยให้สโมสรคว้าแชมป์ดิวิชัน 2 (1963–1964), ดิวิชัน 1 (1968–1969), เอฟเอคัพ (1969), ลีกคัพ (1968), แชริตีชีลด์ (1969), อินเตอร์-ซิตีส์แฟส์คัพ (1968 และ 1971) 629 นัดของเขาในลีกจากการลงเล่นทั้งหมด 762 นัดถือเป็นสถิติของสโมสรจนถึงทุกวันนี้ เขาเป็นพี่ชายของเซอร์ บ็อบบี ชาร์ลตัน อดีตกองหน้าระดับตำนานของแมนเชสเตอร์ยูไนเต็ด ซึ่งเป็นหนึ่งในเพื่อนร่วมทีมของเขาในชัยชนะนัดชิงชนะเลิศฟุตบอลโลกของอังกฤษเหนือทีมชาติเยอรมนีตะวันตกเมื่อปี 1966 ในปี 2006 กองเชียร์ของลีดส์ยูไนเต็ดโหวตให้ชาร์ลตันเป็น 1 ใน 11 ผู้เล่นที่ยิ่งใหญ่ที่สุดของสโมสร
เขาถูกเรียกตัวติดทีมชาติอังกฤษก่อนวันเกิดปีที่ 30 ของเขา ชาร์ลตันยิงได้ 6 ประตูจาก 35 นัดในระดับนานาชาติ และปรากฏตัวในฟุตบอลโลก 2 สมัย (1966 และ 1970) และฟุตบอลชิงแชมป์แห่งชาติยุโรป 1 สมัย (1968) เขาเล่นในชัยชนะนัดชิงฟุตบอลโลกเหนือเยอรมนีตะวันตก 4–2 เมื่อปี 1966 และยังช่วยให้อังกฤษจบอันดับ 3 ในฟุตบอลชิงแชมป์แห่งชาติยุโรป 1968 และคว้าแชมป์บริติชโฮมแชมเปียนชิป 4 สมัย เขาได้รับเลือกให้เป็นนักฟุตบอลแห่งปีของสมาคมผู้สื่อข่าวฟุตบอล ในปี 1967
ชีวิตส่วนตัว.
ชาร์ลตันแต่งงานกับแพ็ต เคมป์เมื่อวันที่ 6 กุมภาพันธ์ 1958 และบ็อบบีน้องชายของเขาทำหน้าที่เป็นเพื่อนเจ้าบ่าวให้กับเขา พวกเขามีลูก 3 คน: จอห์น (เกิดในเดือนมกราคม 1959), เดโบราห์ (เกิด 1961) และปีเตอร์ ซึ่งเกิดหลังจากชาร์ลตันซีเนียร์เล่นในรอบชิงชนะเลิศฟุตบอลโลก 1966 ในช่วงทศวรรษที่ 1960 เขามีร้านขายเสื้อผ้า 2 แห่งในเมืองลีดส์ และต่อมาเขายังเปิดร้านค้าของสโมสรที่สนามเอลแลนด์โรด อีกด้วย ชาร์ลตันเป็นชาวประมงสมัครเล่นและมีส่วนร่วมในกีฬาล่าสัตว์
เสียชีวิต.
ชาร์ลตันเสียชีวิตที่บ้านของเขาในแอชิงตัน นอร์ธัมเบอร์แลนด์ บ้านเกิดของเขาเมื่อวันที่ 10 กรกฎาคม 2020 ขณะอายุ 85 ปีหลังจากป่วยด้วยโรคมะเร็งต่อมน้ำเหลืองและภาวะสมองเสื่อม ในวันรุ่งขึ้นลีดส์ยูไนเต็ดสโมสรเก่าของเขาชนะ 1–0 เหนือ สวอนซีซิตี้ โดยเป็นผู้ชนะในนาทีสุดท้าย ปาโบล เอร์นันเดซ โดมิงเกซ ผู้ทำประตูชัยอุทิศประตูของเขาให้กับชาร์ลตัน
ชาร์ลตันกลายเป็นผู้เล่นคนที่ 12 จากทีมแชมป์ฟุตบอลโลกปี 1966 ที่เสียชีวิต ต่อจากเซอร์บ็อบบี มัวร์ที่เสียชีวิตด้วยโรคมะเร็ง (1993), อลัน บอลล์ที่เสียชีวิตด้วยอาการหัวใจวาย (2007), จอห์น คอนเนลลี (2012), รอน สปริงเก็ตต์ (2015), เจอร์รี่ เบิร์น ที่เสียชีวิตด้วยโรคอัลไซเมอร์ (2015), จิมมี่ อาร์มฟิลด์ ที่เสียชีวิตด้วยโรคมะเร็งต่อมน้ำเหลืองชนิดนอนฮอดจ์กิน (2018), เรย์ วิลสัน ที่เสียชีวิตด้วยโรคอัลไซเมอร์ (2018), กอร์ดอน แบงก์ส ผู้รักษาประตูมือหนึ่งที่เสียชีวิตขณะหลับ (2019), มาร์ติน ปีเตอร์ส ที่เสียชีวิตจากโรคอัลไซเมอร์ (2019), ปีเตอร์ โบเน็ตติ ผู้รักษาประตูมือสอง (2020), นอร์แมน ฮันเตอร์ ที่เสียชีวิตจากโควิด-19 (2020) เซอร์บ็อบบี ชาร์ลตัน น้องชายของเขา ซึ่งเป็นส่วนหนึ่งของทีมชุดคว้าแชมป์ฟุตบอลโลกปี 1966 เสียชีวิตจากภาวะสมองเสื่อมในปี 2023
ตำบลเขาโจด

เขาโจด เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี เป็นที่ตั้งของที่ทำการอุทยานแห่งชาติเฉลิมรัตนโกสินทร์ เป็นตำบลที่มีสภาพป่าอุดมสมบูรณ์ มีสถานที่และจุดเด่นที่สำคัญคือ ถ้ำธารลอดน้อย ถ้ำธารลอดใหญ่ น้ำตกไตรตรึงษ์ และน้ำตกธารเงิน-ธารทอง
ที่ตั้งและอาณาเขต.
ตำบลเขาโจดมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
แต่เดิมพื้นที่หมู่ที่ 1 บ้านตีนตก (ปัจจุบัน) ถูกเรียกขานว่า หมู่บ้าน "เขาจด" ซึ่งหมายถึง หมู่บ้านที่ล้อมรอบไปด้วยภูเขา ไม่ว่าจะมองไปทางใดก็จะเห็นเป็นภูเขาที่ชนกัน หรือจดกัน จึงได้เรียกขานกันว่าหมู่บ้าน "เขาจด" และเพี้ยนมาเป็น "เขาโจด" จากนั้นได้นำชื่อหมู่บ้านดังกล่าว มาตั้งเป็นชื่อของตำบลเขาโจดในปัจจุบัน ซึ่งประชาชนส่วนใหญ่ของตำบลเขาโจดเป็นชาวเขาเผ่ากะเหรี่ยง สายโปว์ ได้อพยพมาจากหมู่บ้านเวียงสระ บ้านติงเจาะ และบ้านเฉาะกวย ส่วนสาเหตุที่มีการเปลี่ยนชื่อหมู่บ้านเขาจดเป็นหมู่บ้านตีนตกนั้น ซึ่งในช่วงนั้นได้มีการเผยแพร่ของผู้ก่อการคอมมิวนิสต์ ทางการได้ส่งตำรวจตระเวนชายแดนขึ้นมา โดยช่วงแรกชาวเขาส่วนใหญ่ไม่สามารถพูดภาษาไทยได้ ตำรวจตระเวนชายแดนได้ทำการสอนภาษาไทยและหนังสือให้กับชาวบ้านและเด็กได้เรียนรู้การใช้ภาษาอย่างถูกต้องโดยใช้วัสดุไม้ไผ่สร้างโรงเรียน ครูตำรวจตระเวนชายแดนคนแรกคือ สิบตำรวจโทอภิชาต ชูธรรมญะ กับสิบตำรวจโทสมศักดิ์ ไทรทอง ช่วงที่ตำรวจตระเวนชายแดนขึ้นมาในระยะแรกนั้น ต้องเดินเท้ามาจาก ตำบลนาสวน กว่าจะถึงตีนตกก็ต้องใช้เวลาถึง 2 วัน พักค้างกลางทางเป็นเวลา 1 คืน ซึ่งกว่าจะเดินทางมาถึง หมู่บ้าน ตำรวจตระเวนชายแดนเหล่านั้นก็เหนื่อยล้า เท้าระบมและเจ็บไปหมด ไม่สามารถเดินทางต่อไปอีกได้ จึง ได้ตั้งชื่อหมู่บ้านว่า "บ้านตีนตก" เพราะว่าในช่วงนั้นไม่มีเส้นทางคมนาคม ชาวบ้านดั้งเดิมบริเวณนั้นอาศัยอยู่กัน มาเป็นเวลาประมาณ 250 ปี และอยู่อย่างกระจัดกระจายออกไป ไม่มีการอพยพ และได้ร่วมกันมาพัฒนาหมู่บ้านจนถึงปัจจุบัน 
ตำบลเขาโจดมีระยะทางห่างจากอำเภอศรีสวัสดิ์มากถึง 84.2 กิโลเมตร จึงใช้รหัสไปรษณีย์ของที่อำเภอหนองปรือ (รหัสไปรษณีย์ 71220) เพียงตำบลเดียว เนื่องจากมีระยะทางห่างจากอำเภอหนองปรือเพียง 14.4 กิโลเมตร 
การแบ่งเขตการปกครอง.
การปกครองส่วนภูมิภาค.
ตำบลเขาโจดแบ่งพื้นที่การปกครองออกเป็น 5 หมู่บ้าน ได้แก่
การปกครองส่วนท้องถิ่น.
ท้องที่ตำบลเขาโจดมีองค์กรปกครองส่วนท้องถิ่นเพียงแห่งเดียว คือ เทศบาลตำบลเขาโจด ครอบคลุมพื้นที่ตำบลเขาโจดทั้งหมด ซึ่งเป็นสภาตำบลเขาโจดที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลเขาโจดในวันที่ 25 ธันวาคม พ.ศ. 2539
เมื่อองค์การบริหารส่วนตำบลเขาโจดมีความเจริญก้าวหน้ามากขึ้น องค์การบริหารส่วนตำบลเขาโจดได้ยกฐานะขึ้นเป็นเทศบาลตำบลเขาโจด ตามประกาศกระทรวงมหาดไทยลงวันที่ 27 สิงหาคม พ.ศ. 2556 และมีผลในวันที่ 6 กันยายน ปีเดียวกัน
ประชากร.
พื้นที่ตำบลเขาโจดประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 4,584 คน แบ่งเป็นชาย 2,376 คน หญิง 2,208 คน (เดือนธันวาคม 2565) เป็นตำบลที่มีจำนวนประชากรมากเป็นอันดับ 4 ในอำเภอศรีสวัสดิ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ดูนา ไอดอลสาวข้างบ้าน

ดูนา ไอดอลสาวข้างบ้าน (เกาหลี: ) เป็นซีรีส์ โทรทัศน์สตรีมมิ่ง ของเกาหลีใต้ ปี 2023 และนำแสดงโดย แพ ซู-จี และ ยัง เซ-จง ฉายทาง Netflix เมื่อวันที่ 20 ตุลาคม 2023 
เรื่องย่อ.
เรื่องราวของ ลี-ดูนา (รับบทโดย แพ ซู-จี) เธอคือ อดีตไอดอลเคป๊อป วงดรีมสวีท ตำแหน่งนักร้องเสียงหลัก และเป็นสมาชิกที่ได้รับความนิยมมากที่สุดของวง วันหนึ่งจู่ ๆ เธอก็ประกาศลาออกจากวงโดยไม่มีสาเหตุ และมาพักเก็บตัวเงียบ ๆ อยู่ที่บ้านพักรวมสำหรับนักศึกษาที่ใกล้มหาวิทยาลัยในขณะเดียวกัน อีวอนจุน (รับบทโดย ยัง เซ-จง) นักศึกษามหาวิทยาลัย ชายหนุ่มธรรมดาที่มีจิตใจอบอุ่นและไม่มีอะไรพิเศษ ก็ได้มาพักที่บ้านพักรวมสำหรับนักศึกษาเดียวกันกับที่ดูนาอาศัยอยู่ ดูนาเข้าใจผิดว่าเขาเป็นซาแซงแฟนของเธอ ส่วนวอนจุนก็ไม่รู้ว่าเธอเป็นใคร 
 นักร้องเสียงหลักและศูนย์กลางของวงเกิร์ลกรุ๊ป (Dream Sweet) อดีตไอดอลเคป๊อป วงดรีมสวีท (Dream Sweet) ที่มีข่าวออกผ่านสื่อว่าเธอลาออกเพื่อไปเรียนต่อ แต่จริงๆ แล้วไม่ใช่!!
หนุ่มน้อยนักศึกษามหาวิทยาลัยธรรมดาๆ คนหนึ่ง ที่ต้องพยายามดิ้นรนหางานจ๊อบรับจ้างสอนพิเศษเพื่อประคับประคองชีวิตวัยเรียนคณะวิศวกรรมโยธาปี 2 ในโซลสุดกำลัง การตัดสินใจมาหาที่พักในโซล แทนการเดินทางไปกลับบ้านที่ยางจินก็เพื่อประหยัดเงิน หลังจากที่มีน้องสาวไปอยู่บ้านคอยช่วยดูแลแม่แล้ว
 แฟนสาวสมัยมัธยมปลายของวอนจุน
รุ่นพี่ผู้กินโปรตีนวันละ 150 กรัม กับ ซอยุนแท็ค 
 เพื่อนร่วมบ้านของวอนจุน
รุ่นพี่คณะจิตวิทยาปี 4 หนุ่มเจ้าคารมมีสาวควงไม่ซ้ำหน้า แต่ไม่เกินร้อยวันก็ถูกสาวเทอันเป็นที่มาของฉายาเจ้าชายร้อยวัน 
การผลิต.
ในเดือนกรกฎาคม พ.ศ. 2565 มีการรายงานว่า การถ่ายทำซีรีส์ได้เริ่มขึ้นเมื่อไม่นานมานี้ เมื่อวันที่ 23 กุมภาพันธ์ 2023 ซูซี่โพสต์รูป ภาพใน SNS โดยบอกว่าซีรีส์นี้ถ่ายทำเสร็จแล้ว 
การตอบสนอง.
หนังสือพิมพ์ระดับชาติของสิงคโปร์ "เดอะสเตรทส์ไทม์ส" ให้ 3 ดาวจาก 5 ดาว โดยให้บทวิจารณ์เชิงบวกเกี่ยวกับเคมีที่เข้ากันระหว่างนักแสดงนำหลักอย่าง แพ ซู-จี และ ยัง เซ-จง และ "'ความโรแมนติกที่น่ารักมา" นำเสนอโดย ซีรี่ย์ ขึ้นอันดับ 1 ในรายการทีวี 10 อันดับแรกของ Netflix ในสิงคโปร์
ยัง เซ-จง

ยัง เซ-จง (เกิด 23 ธันวาคม พ.ศ. 2535) เป็นนักแสดงและนายแบบชาวเกาหลีใต้ ยังมีชื่อเสียงเมื่อเขาแสดงเป็นเชฟหนุ่มในละครโรแมนติกปี ค.ศ. 2017 เรื่อง "Temperature of Love" ซึ่งทำให้เขาได้รับรางวัลนักแสดงหน้าใหม่ยอดเยี่ยมสามรางวัลจาก SBS Drama Awards, Baeksang Arts Awards และ รางวัล APAN Star Awards ครั้งที่ 6 ผลงานอื่น ๆ ของเขา ได้แก่ "ดร. โรแมนติก (2016)", ""Duel" (2017)", "Still 17 (2018)" และ " (2019)"
การอุปลักษณ์เดสก์ท็อป

ในการคอมพิวเตอร์ การอุปลักษณ์เดสก์ท็อป เป็นการอุปลักษณ์ส่วนต่อประสานแบบหนึ่ง ที่ใช้ในส่วนต่อประสานกราฟิกกับผู้ใช้ เพื่อช่วยให้ผู้ใช้โต้ตอบกับคอมพิวเตอร์ได้ง่ายขึ้น การอุปลักษณ์เดสก์ท็อปเรียกจอภาพว่าเป็นภาพมุมสูง (top) ของโต๊ะเขียนหนังสือ (desk) การอุปลักษณ์เดสก์ท็อปได้รับการอิมพลีเมนต์อยู่ในสิ่งแวดล้อมเดสก์ท็อปจำนวนมาก
ความเป็นมา.
คณะผู้สร้างแนวคิดการอุปลักษณ์เดสก์ท็อป คือ Alan Kay, David C. Smith และคณะ ที่ Xerox PARC ในปี ค.ศ. 1970 โดยมีการอธิบายแนวคิดนี้อย่างละเอียดในชุดแอปพลิเคชันซอฟต์แวร์อันเป็นนวัตกรรมใหม่ที่พัฒนาโดยนักวิทยาศาสตร์ของ PARC ตลอดทศวรรษต่อมา คอมพิวเตอร์เครื่องแรกที่ใช้การอุปลักษณ์เดสก์ท็อปเวอร์ชันแรก ๆ คือเครื่อง Xerox Alto รุ่นทดลอง และคอมพิวเตอร์เชิงพาณิชย์เครื่องแรกที่ใช้ส่วนต่อประสานประเภทนี้คือ Xerox Star การใช้ตัวควบคุมหน้าต่าง เพื่อล้อมรอบข้อมูลที่เกี่ยวข้องมีมาก่อนการอุปลักษณ์เดสก์ท็อป โดยมีเวอร์ชันดั้งเดิมปรากฏใน "มารดาแห่งการสาธิตทั้งหมด" (The Mother of All Demos) ของ ดักลาส เองเกลบาร์ต แม้ว่า PARC จะรวมไว้ในสภาพแวดล้อมของภาษาสมอลล์ทอล์กก็ตาม
กระบวนทัศน์กระดาษ.
"กระบวนทัศน์กระดาษ" หมายถึง กระบวนทัศน์ที่ใช้โดยคอมพิวเตอร์และระบบปฏิบัติการสมัยใหม่ส่วนใหญ่ กระบวนทัศน์กระดาษประกอบด้วยข้อความสีดำบนพื้นหลังสีขาว ไฟล์ภายในโฟลเดอร์ และ "เดสก์ท็อป" กระบวนทัศน์กระดาษถูกสร้างขึ้นโดยบุคคลและองค์กรจำนวนมาก เช่น ดักลาส เองเกลบาร์ต, Xerox PARC และ Apple Computer นับเป็นความพยายามที่จะทำให้คอมพิวเตอร์เป็นมิตรกับผู้ใช้มากขึ้นโดยทำให้มีลักษณะคล้ายกับสถานที่ทำงานทั่วไปในยุคนั้น (ด้วยกระดาษ แฟ้ม และเดสก์ท็อป) เอนเกลบาร์ตนำเสนอต่อสาธารณะเป็นครั้งแรกในปี พ.ศ. 2511 ในสิ่งที่ปัจจุบันเรียกว่า "มารดาแห่งการสาธิตทั้งหมด"
ตำบลนาสวน

นาสวน เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี พื้นที่ส่วนใหญ่โดยเฉพาะในที่สูงยังปกคลุมด้วยป่าไม้ และพื้นที่แบ่งเป็นสองฝั่งซึ่งถูกตัดขาดโดยอ่างเก็บน้ำเขื่อนศรีนครินทร์
ที่ตั้งและอาณาเขต.
ตำบลนาสวนมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ที่มาของชื่อตำบลนาสวน มาจากพื้นที่ส่วนใหญ่เป็นบ้านเรือนสลับกับที่นาและสวนผลไม้ จึงตั้งชื่อชุมชนว่า "บ้านนาสวน" และมีชื่อท้องถิ่นว่า "กระหน่องโซ่ว" เป็นภาษากะเหรี่ยงซึ่งเป็นชื่อไม้ล้มลุกที่ขึ้นในบริเวณทุ่งนา ปัจจุบันไม่พบพืชชนิดนี้แล้ว โดยมีพื้นที่อยู่ทางด้านทิศเหนือของอำเภอศรีสวัสดิ์ แบ่งการปกครองออกเป็น 4 หมู่ คือ หมู่ 1 บ้านปลายนาสวน หมู่ 2 บ้านปากนาสวน หมู่ 3 บ้านองหลุ หมู่4 บ้านองสิต ซึ่งทั้งนี้มีพื้นที่หมู่ 3 บ้านองหลุ อยู่ทางทิศตะวันตกของแม่น้ำแควใหญ่และมีอาณาเขตที่ติดต่อกับอำเภอทองผาภูมิ นอกนั้นอีก 3 หมู่อยู่ทางทิศตะวันออกของแม่น้ำแควใหญ่ โดยบ้านปากนาสวนจะอยู่ติดกับแม่น้ำแควใหญ่ ส่วนบ้านปลายนาสวนและบ้านองสิตอยู่เลยถัดเข้าไป การสัญจรเข้าเมืองกาญจนบุรีจึงต้องมาลงเรือที่บ้านปากนาสวน
เมื่อมีการก่อสร้างโรงไฟฟ้าพลังน้ำที่เขื่อนศรีนครินทร์ เมื่อปี พ.ศ. 2517–2523 ได้มีกลุ่มคนซึ่งเป็นแรงงานอพยพในการสัมปทานการทำไม้ในน้ำ ส่วนใหญ่จะเป็นกลุ่มคนที่มาจากภาคอีสานได้มารับจ้างเป็นแรงงาน ซึ่งหลังจากหมดงานแล้วก็หาจับจองพื้นที่สำหรับทำไร่บริเวณบ้านเจาะเหลาะ แต่เดิมทีชาวบ้านจากนาสวน จำนวน 2 ครอบครัว ได้ไปทำไร่อยู่และได้ชักชวนญาติพี่น้องมาตั้งหลักปักฐานบริเวณนี้ บ้านเจาะเหลาะนี้เป็นส่วนหนึ่งของพื้นที่บ้านองสิต เมื่อมีจำนวนคนมากขึ้นจึงได้แยกการปกครองออกเป็น 5 หมู่ โดยหมู่ที่ 5 คือ บ้านเจาะเหลาะ เมื่อปี พ.ศ. 2539
ปัจจุบันบ้านนาสวนแบ่งการปกครองออกเป็น 2 หมู่บ้าน คือ หมู่ 1 บ้านปลายนาสวน หมู่ 2 บ้านปากนาสวน ส่วนของบ้านปากนาสวนนั้น ภายหลังการสร้างเขื่อนศรีนครินทร์ เมื่อปี พ.ศ. 2523 รัฐได้อพยพและจัดสรรที่ดินให้ใหม่เป็นที่ทำกิน 18 ไร่ ที่อยู่อาศัย 2 ไร่ ห่างจากหมู่บ้านเดิม 25 กิโลเมตร ดังนั้นสภาพความเป็นหมู่บ้านที่เคยเชื่อมติดต่อกันระหว่างบ้านปากนาสวนกับบ้านปลายนาสวนได้แยกออกจากกันโดยสิ้นเชิงและยังมีพื้นที่ของตำบลด่านแม่แฉลบที่บ้านดงเสลาคั่นระหว่างกันอีกด้วย
การแบ่งเขตการปกครอง.
การปกครองส่วนภูมิภาค.
ตำบลนาสวนแบ่งพื้นที่การปกครองออกเป็น 5 หมู่บ้าน ได้แก่
การปกครองส่วนท้องถิ่น.
ท้องที่ตำบลนาสวนมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลนาสวน ครอบคลุมพื้นที่ตำบลนาสวนทั้งหมด ซึ่งเป็นสภาตำบลนาสวนที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลนาสวนในวันที่ 25 ธันวาคม พ.ศ. 2539
ประชากร.
พื้นที่ตำบลนาสวนประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 4,747 คน แบ่งเป็นชาย 2,489 คน หญิง 2,258 คน (เดือนธันวาคม 2565) เป็นตำบลที่มีประชากรมากเป็นอันดับ 3 ในอำเภอศรีสวัสดิ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
สัญญาณหมา

สัญญาณหมา (DOG SIGNAL) เป็นซีรีส์มังงะญี่ปุ่น แต่งเรื่องและวาดภาพโดยซายะ มิยาอูจิ เผยแพร่ในเว็บไซต์"คอมิกบริดจ์" เว็บไซต์มังงะแนว"โจเซ"ของคาโดกาวะตั้งแต่เดือนกรกฎาคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 11 เมื่อเดือนมีนาคม พ.ศ. 2567 ซีรีส์อนิเมะโทรทัศน์ดัดแปลงผลิตโดยสตูดิโอฟูงากุ ออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567
ให้เสียงโดย: เค็นโช โอโนะ
ให้เสียงโดย: เค็นอิจิ ซูซูมูระ
ให้เสียงโดย: ยูโกะ ไคดะ
ให้เสียงโดย: เค็นน์
ให้เสียงโดย: อันนะ มูงิโฮะ
ให้เสียงโดย: เค็นอิจิโร มัตสึดะ
ให้เสียงโดย: มาริยะ อิเซะ
ตำบลหนองเป็ด (อำเภอศรีสวัสดิ์)

หนองเป็ด เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี มีพื้นที่ทั้งหมด 298.00 ตารางกิโลเมตร หรือคิดเป็นพื้นที่ประมาณ 186,250.0 ไร่ โดยมีพื้นที่ราบเพื่ออยู่อาศัยซึ่งเป็นพื้นที่ติดกับอ่างเก็บน้ำเขื่อนศรีนครินทร์เพียง 13.14 ตารางกิโลเมตร ส่วนพื้นที่ทางด้านทิศตะวันออกของถนนสายลาดหญ้า–ศรีสวัสดิ์เป็นภูเขาเกือบทั้งหมด
ที่ตั้งและอาณาเขต.
ตำบลหนองเป็ดมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
"หนองเป็ด" เป็นตำบลที่มีอาณาเขตกว้างขวาง ต่อมาในปี พ.ศ. 2519 ทางราชการได้ก่อสร้างเขื่อนศรีนครินทร์ (เขื่อนบ้านเจ้าเณร) และต้องใช้พื้นที่บางส่วนที่จะใช้เป็นอ่างเก็บน้ำซึ่งบริเวณตำบลหนองเป็ดก็อยู่ในพื้นที่ที่จะใช้เป็นอ่างเก็บน้ำทางราชการจึงได้อพยพราษฎร์มาอยู่ในบริเวณพื้นที่ที่ตั้งในปัจจุบัน
ในปี พ.ศ. 2534 ได้แยกพื้นที่ของตำบลหนองเป็ด เฉพาะฝั่งตะวันตกของอ่างเก็บน้ำเขื่อนศรีนครินทร์ทั้ง 5 หมู่บ้าน คือ หมู่ 3 บ้านน้ำมุด, หมู่ 6 บ้านต้นมะพร้าว, หมู่ 7 บ้านหาดแตง, หมู่ 8 บ้านแม่กระบุง, หมู่ 9 บ้านพุชะนี และหมู่ 6 บ้านปลายดินสอ ของตำบลท่ากระดาน รวมตั้งเป็น ตำบลแม่กระบุง เป็นตำบลลำดับสุดท้ายของทางอำเภอศรีสวัสดิ์
การแบ่งเขตการปกครอง.
การปกครองส่วนภูมิภาค.
ตำบลหนองเป็ดแบ่งพื้นที่การปกครองออกเป็น 4 หมู่บ้าน ได้แก่
การปกครองส่วนท้องถิ่น.
ท้องที่ตำบลหนองเป็ดมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลหนองเป็ด ครอบคลุมพื้นที่ตำบลหนองเป็ดทั้งหมด ซึ่งเป็นสภาตำบลหนองเป็ดที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลหนองเป็ดในวันที่ 25 ธันวาคม พ.ศ. 2539
ประชากร.
พื้นที่ตำบลหนองเป็ดประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 2,631 คน แบ่งเป็นชาย 1,382 คน หญิง 1,249 คน (เดือนธันวาคม 2565) เป็นตำบลที่มีประชากรน้อยที่สุดในอำเภอศรีสวัสดิ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ปฏิบัติการบาโยเน็ต

ปฏิบัติการบาโยเน็ต  เป็นปฏิบัติการบังคับใช้กฎหมายข้ามชาติที่ประสบความสำเร็จในปี พ.ศ. 2560 โดยมีเป้าหมายคือตลาดดาร์กเน็ตอัลฟาเบย์และฮันซา และส่งผลให้ตลาดดาร์กเน็ตหลายแห่งได้มีการปิดตัวตามมาเช่นกัน
การปฏิบัติการ.
ปฏิบัติการดังกล่าวเป็นการประสานงานร่วมกันระหว่างสำนักงานปราบปรามยาเสพติดสหรัฐ (DEA) ประจำประเทศไทย และสำนักงานสอบสวนกลางสหรัฐ (FBI) ขอความร่วมมือมายังกองบัญชาการตำรวจปราบปรามยาเสพติด (บช.ปส.) เพื่อเฝ้าสังเกตและติดตามนายอเล็กซานเดอร์ แคส ซึ่งมีส่วนเกี่ยวข้องกับการซื้อขายสิ่งผิดกฎหมายบนดาร์กเว็บ เชื่อมโยงกับหลายประเทศ เช่น สหรัฐ, แคนาดา, ฝรั่งเศส, สเปน, เนเธอร์แลนด์, ฮ่องกง ไซปรัส และลิทัวเนีย ซึ่งผู้ต้องหาใช้ประเทศไทยเป็นฐานในการกระทำความผิด และเข้าจับกุมเมื่อวันที่ 5 กรกฎาคม พ.ศ. 2560 โดยมีผู้ต้องหา 2 รายคือตัวนายอเล็กซานเดอร์ แคส และภรรยาในข้อหาร่วมกันฟอกเงินโดยตำรวจไทย และข้อหาอื่น ๆ จากหน่วยงานบังคับใช้กฎหมายข้ามชาติอื่น ๆ โดยยึดทรัพย์สินมูลค่ากว่า 726,300,000 บาท
ต่อมาตัวนายอเล็กซานเดอร์ ได้ฆ่าตัวตายด้วยการใช้ผ้าขนหนูผูกคอตัวเองภายในห้องน้ำระหว่างการถูกควบคุมตัวภายในกองบัญชาการตำรวจปราบปรามยาเสพติด
ชาวตาซี

ตาซี  หรือ ถ่าซือ  เป็นกลุ่มชาติพันธุ์ลูกผสมระหว่างตุงกูซิกและซินิติก ส่วนใหญ่อาศัยอยู่ในดินแดนปรีมอร์เย ประเทศรัสเซีย ชาวตาซีเกิดจากการสมรสข้ามชาติพันธุ์ระหว่างชาวอูเดเก ชาวนาไน และชาวจีนฮั่น พวกเขาสื่อสารกันด้วยภาษารัสเซียและภาษาจีนกลางถิ่นตะวันออกเฉียงเหนือที่มีคำยืมจากภาษาอูเดเกและนาไน เรียกว่าภาษาถิ่นตาซี เดิมมีจำนวนผู้ใช้ภาษานี้ราวหนึ่งพันคนเมื่อหลายทศวรรษก่อน แต่ปัจจุบันมีเพียงผู้สูงอายุที่ยังสื่อสารด้วยภาษาถิ่นดังกล่าว ประชากรชาวตาซีรุ่นใหม่หันไปใช้ภาษารัสเซียเป็นหลักแทนภาษาดั้งเดิมของตน
ก่อนที่จักรวรรดิรัสเซียจะผนวกดินแดนปรีมอร์เย ชาวตาซีนับถือศาสนาเฉกเช่นชนเผ่าในภาคตะวันออกเฉียงเหนือของประเทศจีน คือ ศาสนาพุทธ ศาสนาชาวบ้านแมนจู ศาสนาชาวบ้านจีน และลัทธิบูชาคนทรง หลัง พ.ศ. 2403 หลังจักรวรรดิรัสเซียขยายอิทธิพลข้ามแม่น้ำอุซซูรีใน พ.ศ. 2403 ชาวตาซีจึงเข้ารีตเป็นคริสต์ศาสนิกชนนิกายรัสเซียออร์ทอดอกซ์ตั้งแต่นั้นเป็นต้นมา
จากการสำรวจสำมะโนครัวประชากรรัสเซีย พ.ศ. 2545 พบว่ามีชาวตาซีจำนวน 276 คน ทั้งหมดใช้ภาษารัสเซียในการสื่อสาร แบ่งเป็นตามเพศจะได้ เพศชายจำนวน 131 คน (53 คนในเมือง 78 คนในชนบท) และเพศหญิงจำนวน 145 คน (57 คนในเมือง 88 คนในชนบท) หากแบ่งตามแหล่งอาศัยจะพบว่ามีชาวตาซีจำนวน 110 คนอาศัยอยู่ในเขตเทศบาล (แบ่งเป็นชาย 53 คน หญิง 57 คน) และชาวตาซีที่อาศัยอยู่นอกเขตเทศบาลจำนวน 166 คน (แบ่งเป็นชาย 78 คน หญิง 88 คน) โดยในสาธารณรัฐบัชคอร์โตสตาน มีประชากรเพียง 4 คนเท่านั้นที่ระบุตัวตนเป็นชาวตาซี และดินแดนฮาบารอฟสค์ มีประชากรเพียง 3 คนที่ระบุตัวตนเป็นชาวตาซี เป็นเพศหญิงสองคน มีเพศชายเพียงคนเดียว และทั้งหมดอาศัยอยู่ในเขตเทศบาล
และการสำรวจสำมะโนครัวประชากรรัสเซีย พ.ศ. 2553 พบว่าชาวตาซีลดจำนวนลงเหลือ 274 คน
วาจก

วาจก  เป็นประเภททางไวยากรณ์ที่บ่งชี้ความสัมพันธ์ระหว่างการกระทำหรือสภาพที่แสดงโดยกริยาหนึ่ง ๆ กับอาร์กิวเมนต์ของกริยานั้น (เช่นประธานหรือกรรม) เมื่อประธานเป็นผู้กระทำ กริยานั้นจะอยู่ในรูปกรรตุวาจก เมื่อประธานเป็นผู้รับการกระทำ เป้าหมาย หรือผู้ทรงสภาพ กริยานั้นจะอยู่ในรูปกรรมวาจก และเมื่อประธานเป็นทั้งผู้กระทำและผู้รับการกระทำ กริยาดังกล่าวจะอยู่ในรูปวาจกกลาง
คู่ตัวอย่างต่อไปนี้แสดงให้เห็นถึงการเปรียบต่างระหว่างกรรตุวาจกกับกรรมวาจกในภาษาไทย
ในประโยค (1) รูปกริยา "โจมตี" อยู่ในรูปกรรตุวาจก แต่ในประโยค (2) รูปกริยา "ถูกโจมตี" อยู่ในรูปกรรมวาจก แต่ไม่ว่าจะเป็นวาจกใดก็ตาม "ผู้รุกราน" ก็ยังคงเป็นผู้กระทำกริยาโจมตีในทั้งสองประโยค
ในการแปลงหน่วยสร้างกรรตุวาจกให้เป็นหน่วยสร้างกรรมวาจกที่มีความหมายเทียบเท่ากันนั้น บทบาททางไวยากรณ์ของประธานและกรรมจะสลับกัน โดยกรรมตรงจะ "เลื่อนขั้น" ขึ้นมาเป็นประธาน ส่วนประธานจะ "ลดขั้น" ลงเป็นส่วนเติมต่อ (ซึ่งอาจละออกไปได้) ในตัวอย่างข้างต้น "พลเรือน" ทำหน้าที่เป็นกรรมตรงในประโยคกรรตุวาจก แต่กลายเป็นประธานในประโยคกรรมวาจก ในขณะที่ "ผู้รุกราน" ซึ่งเป็นประธานของประโยคกรรตุวาจกกลายเป็นเพียงส่วนหนึ่งของบุพบทวลี "โดยผู้รุกราน" ในประโยคกรรมวาจก เราสามารถละวลีดังกล่าวออกไปได้โดยไม่เสียแก่นความที่ต้องการจะสื่อ (ในทางไวยากรณ์) นั่นคือ "พลเรือนถูกโจมตี"
วัดเขากะโดน

วัดเขากะโดน บ้างเขียน วัดเขากระโดน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชากโดน อำเภอแกลง จังหวัดระยอง
วัดเขากะโดนสร้างเมื่อ พ.ศ. 2401 โดยมีพระอธิการปุ๋ย และอําแดงทิม ราษฎรเป็นผู้ริเริ่มในการก่อสร้าง ซึ่งอําแดงทิมและราษฎรได้ร่วมถวายที่ดินจํานวน 14 ไร่ โดยให้ชื่อว่า วัดบ้านป่า ซึ่งกระทั่งปัจจุบันก็ไม่สามารถสืบทราบได้ว่าเพราะเหตุใดจึงได้ชื่อว่าวัดบ้านป่า แต่ภายหลังเปลี่ยนชื่อมาเป็น "วัดเขากะโดน" เป็นชื่อโดยทางราชการ ส่วนชื่อที่ชาวบ้านเรียก คือ วัดเขา วัดได้รับพระราชทานวิสุงคามสีมาเมื่อวันที่ 22 มิถุนายน พ.ศ. 2537 ภายในวัดมีพิพิธภัณฑ์พื้นบ้านวัดเขากระโดนริเริ่มโดยพระครูพิทักษ์วิริยาภรณ์ หรือพระมหาเพียร ปัญญาทีโป เจ้าอาวาส
พื้นที่ตั้งวัดมีลักษณะเป็นเนินเขา มีสภาพแวดล้อมเป็นหมู่บ้าน ทุ่งนาและสวนยางพารา อาคารเสนาสนะประกอบด้วย อุโบสถ (หลังเก่า) สร้างขึ้นเมื่อใดไม่ปรากฏหลักฐานแน่ชัด ปัจจุบันคงมีแต่อุโบสถหลังใหม่ ลักษณะเป็นอาคารก่ออิฐถือปูน ยกพื้น ผังรูปสี่เหลี่ยมผืนผ้า หลังคาเครื่องไม้ลดชั้น ประดับช่อฟ้า และใบระกาหางหงส์เป็นไม้แกะสลัก ด้านหน้ามีเสาเหลี่ยมประดับสาหร่ายรวงผึ้งและรูปเทพนมรองรับชั้นหลังคามีเฉลียงทางเดินโดยรอบใช้เป็นที่ทำสังฆกรรมแทน ที่ชั้นใต้ดินของอุโบสถหลังใหม่จัดเป็นพิพิธภัณฑ์ท้องถิ่นหรือห้องมรดกไทย จัดแสดงโบราณวัตถุต่าง ๆ เช่น พระพุทธรูปปางสมาธิเนื้อโลหะ ซึ่งเป็นพระประธานในอุโบสถหลังเก่า พระพุทธรูปบูชาต่าง ๆ ตู้คัมภีร์ เครื่องปั้นดินเผา ถ้วยชามสังคโลก เป็นต้น ศาลาการเปรียญลักษณะเป็นศาลาไม้ ยกพื้น สร้างเมื่อ พ.ศ. 2519
โทบี คอลเยอร์

โทบีอัส คริสโตเฟอร์ คอลเยอร์ (เกิด 3 มกราคม 2004) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองกลางตัวรับให้กับสโมสรเวสต์บรอมมิชอัลเบียนในศึกอีเอฟแอลแชมเปียนชิป
โดยยืมตัวมาจากแมนเชสเตอร์ยูไนเต็ดในศึกพรีเมียร์ลีก
ระดับสโมสร.
เริ่มต้นอาชีพ.
คอลเยอร์เกิดที่เมืองเวอร์ทิง โดยเริ่มอาชีพของเขาในระบบเยาวชนของไบรตันแอนด์โฮฟอัลเบียนในทีมรุ่นอายุไม่เกิน 12 ปี และได้ประเดิมสนามให้กับทีมรุ่นอายุไม่เกิน 18 ปีเมื่ออายุเพียง 15 ปี
เขาลงประเดิมสนามให้กับทีมรุ่นอายุไม่เกิน 23 ปีหนึ่งสัปดาห์หลังจากวันเกิดปีที่ 17 ของเขา โดยลงเล่นเต็ม 90 นาทีเจอกับทอตนัมฮอตสเปอร์ในเดือนมกราคม ปี 2021
แมนเชสเตอร์ยูไนเต็ด.
ระดับเยาวชน.
ในเดือนมีนาคม 2022 เขาย้ายไปอยู่กับอะคาเดมีของทีมแมนเชสเตอร์ยูไนเต็ด ยูไนเต็ดเซ็นสัญญากับเขาเป็นเวลา 3 ปีครึ่งหลังจากล้มเหลวในการตกลงเงื่อนไขสัญญาฉบับใหม่กับไบรตันแอนด์โฮฟอัลเบียน เขาสร้างความประทับใจระหว่างการทดสอบฝีเท้ากับยูไนเต็ดเมื่อเดือนที่แล้ว ระหว่างการเซ็นสัญญาของเขา มาร์ก เบียร์ด อดีตโค้ชของคอลเยอร์ในทีมไบรท์ตันรุ่นอายุไม่เกิน 18 ปี ชื่นชมจรรยาบรรณในการทำงาน ความสามารถในการวิ่ง และวินัยของเขา เขาสร้างความประทับใจอย่างมากในช่วงฤดูกาลแรกโดยเล่นให้กับยูไนเต็ดในทีมรุ่นอายุไม่เกิน 21 ปีในพรีเมียร์ลีก 2 เขาลงเล่น 3 นัดให้กับยูไนเต็ดรุ่นอายุไม่เกิน 21 ปี
ฤดูกาล 2023–24.
คอลเยอร์อยู่ในทีมชุดใหญ่ของแมนเชสเตอร์ ยูไนเต็ด ชุดปรีซีซั่นที่เผชิญหน้ากับลีดส์ยูไนเต็ด ในวันที่ 12 กรกฎาคม 2023 ที่ออสโล แต่ไม่ได้ลงสนาม ในที่สุดเขาก็ลงประเดิมสนามให้กับทีมชุดใหญ่ในฐานะผู้เล่นตัวจริงในนัดที่แมนเชสเตอร์ยูไนเต็ดแพ้เรกซัม 1–3 เมื่อวันที่ 26 กรกฎาคม 2023 ที่แซนดีเอโก แคลิฟอร์เนียในช่วงปรีซีซันที่สหรัฐอเมริกา ในวันที่ 24 กุมภาพันธ์ 2024 คอลเยอร์มีชื่อเป็นตัวสำรองในพรีเมียร์ลีกเป็นครั้งแรกในการพบกับฟูลัมที่โอลด์แทรฟฟอร์ดแต่ไม่ได้ลงสนาม
ฤดูกาล 2024–25.
คอลเยอร์ได้ประเดิมสนามให้กับทีมชุดใหญ่เป็นครั้งแรกในเอฟเอคอมมิวนิตีชีลด์ 2024 พบกับแมนเชสเตอร์ซิตีโดยลงมาเป็นตัวสำรองในนาทีที่ 59 และเขาประเดิมสนามในพรีเมียร์ลีกเมื่อวันที่ 1 กันยายน ค.ศ. 2024 โดยลงมาเป็นตัวสำรองในช่วงพักครึ่งแทนกาเซมีรู ในเกมที่พ่ายคาบ้าน 0–3 ให้กับลิเวอร์พูล ที่โอลด์แทรฟฟอร์ด นอกจากนี้ เขายังได้ลงประเดิมสนามในเอฟเอคัพเมื่อวันที่ 12 มกราคม ค.ศ. 2025 โดยลงมาเป็นตัวสำรองแทนค็อบบี เมนู ในช่วงต่อเวลาพิเศษในเกมเยือนที่เอาชนะอาร์เซนอลด้วยการดวลจุดโทษ 5–3 เมื่อวันที่ 23 มกราคม ค.ศ. 2025 คอลเยอร์ได้ลงเล่นยูโรปาลีกเป็นนัดแรกในเกมที่เอาชนะเรนเจอส์ 2–1
รูปแบบการเล่น.
มาร์ก เบียร์ด อดีตโค้ชทีมไบรตันรุ่นอายุต่ำกว่า 18 ปี ยกย่องจรรยาบรรณในการทำงาน ทัศนคติ และความสามารถของเขา